Diari Oficial de la Generalitat Valenciana


Sumari del DOGV 6967, del 18-02-2013 (2013/1709)

RESOLUCIÓ de 8 de febrer de 2013, del director general de Farmàcia i Productes Sanitaris, d'adjudicació d'autorització d'obertura d'una nova oficina de farmàcia a Rafelbunyol.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   6967

Data del DOGV
:   18-02-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/1709


Data del document
:   08-02-2013

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacologia

RESOLUCIÓ de 8 de febrer de 2013, del director general de Farmàcia i Productes Sanitaris, d'adjudicació d'autorització d'obertura d'una nova oficina de farmàcia a Rafelbunyol. [2013/1709]  
Vista la sol·licitud formulada per Mariano Conde Ibáñez per a l'adjudicació de l'autorització d'una nova oficina de farmàcia al municipi de Rafelbunyol, en aplicació del que establix l'article 18.8 de la Llei 6/1998, de 22 de juny, d'Ordenació Farmacèutica de la Comunitat Valenciana i examinats els següents,  
  
Antecedents de fet  
Primer. Mariano Conde Ibáñez va obtindre l'adjudicació per a l'obertura d'una nova oficina de farmàcia al municipi de Benejúzar (Alacant), mitjançant una resolució del director general de Farmàcia i Productes Sanitaris de 17 de gener de 2005, com a resultat del procediment d'adjudicació d'autoritzacions d'obertura de noves oficines de farmàcia convocat mitjançant una resolució de la citada Direcció General de Farmàcia i Productes Sanitaris, de 5 de febrer de 2004.  
  
Segon. Mariano Conde Ibáñez va obtindre l'autorització d'obertura en el local designat a este efecte al carrer Salvador Dalí, 11, del municipi de Benejúzar, mitjançant una resolució, del director general de Farmàcia i Productes Sanitaris, de 12 d'abril de 2005, i va procedir a l'efectiva obertura de l'oficina de farmàcia per mitjà d'acta alçada per la Secció d'Inspecció i Ordenació Sanitària de la Direcció Territorial Sanitat d'Alacant de 28 de juny de 2005.  
Tercer. Per mitjà de la sentència número 823, dictada pel Tribunal Superior de Justícia de la Comunitat Valenciana, de 18 de juliol de 2008, confirmada pel Tribunal Suprem per mitjà de la sentència de 16 de març de 2010, es modifica l'orde de la llista definitiva d'aspirants establida per la Comissió de Baremació.  
Quart. Com a conseqüència de l'esmentada sentència, s'anul·la l'adjudicació de l'autorització per a l'obertura d'una nova oficina de farmàcia al municipi de Benejúzar concedida a. Mariano Conde Ibáñez per mitjà de l'esmentada Resolució, del director general de Farmàcia i Productes Sanitaris, de 17 de gener de 2005, i s'adjudica esta a Alicia Campos Gil.  
Quint. Per mitjà d'Interlocutòria del Tribunal Superior de Justícia de la Comunitat Valenciana, de 16 de juny de 2011, s'acorda estimar l'incident d'execució de sentència plantejat per Alicia Campos Gil i ordenar a la Direcció General de Farmàcia i Productes Sanitaris que dicte una resolució que ordene el tancament de l'oficina de farmàcia oberta a Benejúzar per Mariano Conde Ibáñez, i este es ferm per providència de l'esmentat Tribunal de data 1 de juny de 2012.  
Sext. Per mitjà de l'acta núm. 2012/44, del Negociat d'Inspecció de Farmàcia, Secció d'Inspecció i Ordenació Sanitària, de la Direcció Territorial de Sanitat d'Alacant, es tanca definitivament l'oficina de farmàcia oberta a Benejúzar per Mariano Conde Ibáñez.  
Sèptim. Amb data 2 de gener de 2013, Mariano Conde Ibáñez, formula l'escrit per mitjà del qual sol·licita acollir-se al que establix l'article 18.8 de la Llei 6/1998, de 22 de juny, d'Ordenació Farmacèutica de la Comunitat Valenciana, i posteriorment, per mitjà d'un escrit de 21 de gener de 2013, sol·licita l'adjudicació de l'oficina de farmàcia autoritzada al municipi de Rafelbunyol, mitjançant una resolució, del conseller de Sanitat, de data 30 de setembre de 2009, l'adjudicació de la qual encara no ha sigut convocada, i manifesta la renúncia als efectes econòmics derivats del compliment de la resolució judicial,  
  
Fonaments jurídics  
Primer. L'Agència Valenciana de Salut és competent per a resoldre la present sol·licitud en virtut del que establix el Reial Decret 278/1980, de 25 de gener, sobre transferència de competències en matèria de sanitat; la Llei 5/1983, de 30 de desembre, del Govern Valencià; la Llei 6/1998, d'Ordenació Farmacèutica de la Comunitat Valenciana; el Decret 187/2001, de 27 de novembre, del Govern Valencià, pel qual es regula l'establiment, el trasllat i la transmissió de les oficines de farmàcia; la Llei 4/2005, de 17 de juny, de Salut Pública de la Comunitat Valenciana; el Decret 25/2005, de 4 de febrer, pel qual s'aproven els Estatuts Reguladors de l'Agència Valenciana de Salut i el Decret 191/2012, de 21 de desembre, del Consell, pel que aprova el Reglament Orgànic i Funcional de la Conselleria de Sanitat i es regulen els òrgans de gestió de l'Agència Valenciana de Salut.  
Segon. L'article 18.8. de la Llei 6/1998, de 22 de juny, d'Ordenació Farmacèutica de la Comunitat Valenciana, en la redacció donada per la Llei 10/2012, de 21 de desembre, de Mesures Fiscals, de Gestió Administrativa i Financera i d'Organització de la Generalitat, establix que:   
  
«En aquells supòsits en què un farmacèutic s'haja vist obligat a tancar la seua oficina de farmàcia o impedida l'obertura d'una oficina de farmàcia l'autorització de la qual s'haja obtingut per mitjà de la seua participació en el procediment d'adjudicació previst en el present article, per haver-se declarat nul·la l'adjudicació mitjançant una resolució judicial ferma, per causa no imputable a aquell, podrà optar per mantindre la puntuació obtinguda en la prova escrita, sense que s'aplique el que establix el punt anterior, per a la següent convocatòria en què participe, o per l'elecció d'una de les autoritzacions l'adjudicació de la qual no haja sigut convocada, prèvia renúncia als efectes econòmics que pogueren derivar-se del compliment de la resolució judicial, sempre que esta ho permeta.»  
Els antecedents de fet, l'acreditació dels quals consta en la Direcció General de Farmàcia i Productes Sanitaris, conduïxen a la conclusió que la norma transcrita és d'aplicació al supòsit plantejat per Mariano Conde Ibáñez, que havent participat en un procediment d'adjudicació d'autoritzacions d'obertura d'oficines de farmàcia, en va obtindre una i va procedir a l'obertura, i posteriorment es va veure obligat al tancament de l'oficina de farmàcia com a conseqüència de l'execució d'una sentència ferma del Tribunal Superior de Justícia, per causa no imputable a este. En conseqüència i havent renunciat Mariano Conde Ibáñez, com a condició necessària, als efectes econòmics derivats del compliment de la resolució judicial, procedix adjudicar al sol·licitant l'autorització d'obertura d'una nova oficina de farmàcia al municipi de Rafelbunyol, necessària per a prestar una adequada atenció farmacèutica a la població d'acord amb la Resolució, del conseller de Sanitat, de 20 de setembre de 2009, l'adjudicació de la qual encara no ha sigut convocada.  
  
Vistos els anteriors fets i fonaments jurídics, resolc:  
Adjudicar l'autorització administrativa d'obertura d'una nova oficina de farmàcia al municipi de Rafelbunyol, necessària per a prestar una adequada atenció farmacèutica a la població d'acord amb la Resolució, del conseller de Sanitat, de 30 de setembre de 2009, al Mariano Conde Ibáñez en les condicions establides en la present resolució.  
  
Notifiqueu esta resolució als interessats i al mateix temps publiqueu-la en el Diari Oficial de la Comunitat Valenciana, amb l'advertència que no posa fi a la via administrativa i que, contra la qual, es pot interposar recurs d'alçada davant del secretari autonòmic de l'Agència Valenciana de Salut, en el termini d'un mes, comptador a partir de l'endemà de la data de la publicació en el Diari Oficial de la Comunitat Valenciana.  
  
  
València, 8 de febrer de 2013.- El director general Farmàcia i Productes Sanitaris: José Luis Trillo Mata.